Diari Oficial de la Generalitat Valenciana


Sumari del DOGV 6130, del 26-10-2009 (2009/11919)

ACORD de 19 d'octubre de 2009, del secretari autonòmic d'Ocupació, director general del SERVEF, pel qual s'amplia el termini per a la formalització dels contractes dels agents d'Ocupació i Desenrotllament Local.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6130

Data del DOGV
:   26-10-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/11445


Data del document
:   19-10-2009

Organisme emissor
:   Servei Valencià d'Ocupació i Formació

Tipus de document
:   Acord

Anàlisi jurídica

 Descriptors 

:   * ajuda pública
    * suport econòmic
    * desenvolupament rural
    * iniciativa local d'ocupació
    * ajuda a l'ocupació
    * administració local

ACORD de 19 d'octubre de 2009, del secretari autonòmic d'Ocupació, director general del SERVEF, pel qual s'amplia el termini per a la formalització dels contractes dels agents d'Ocupació i Desenrotllament Local. [2009/11839]  
El 29 de maig de 2009, es va publicar en el Diari Oficial de la Comunitat Valenciana, número 6024, l'Ordre de 30 d'abril de 2009, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenrotllament Local per a l'Exercici 2009.   
En l'apartat 4 de l'article 21 de la citada ordre, Selecció i contractació dels agents d'Ocupació i Desenrotllament Local, s'establix que els contractes podran formalitzar-se a partir de la data de la resolució de concessió i fins al 15 de setembre de 2009.  
Per l'Acord de 3 de setembre de 2009 del secretari autonòmic d'Ocupació, director general del SERVEF, publicat en el Diari Oficial de la Comunitat Valenciana número 6098, de 9 de setembre de 2009, es va ampliar el termini per a la formalització dels contractes d'agents d'Ocupació i Desenrotllament Local fins al dia 30 d'octubre de 2009.  
En canvi, vistes les dificultats tècniques i organitzatives per a la subscripció dels contractes dels agents d'Ocupació i Densenrotllament Local en la data prevista i a fi de rendibilitzar al màxim l'execució del programa de foment d'ocupació en l'entorn local, es considera oportú ampliar el termini en què les entitats beneficiàries de la subvenció podran subscriure els contractes amb els agents d'Ocupació i Desenrotllament Local que hagen sigut seleccionats a l'empara de la convocatòria indicada.   
Vist que l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, disposa la possibilitat d'ampliar els terminis establits per a efectuar tràmits o realitzar actuacions dins del procediment, llevat precepte en contra i si les circumstàncies ho aconsellen i amb això no es perjudiquen drets de tercer, així com allò disposat en la disposició final de l'Ordre de 30 d'abril de 2009, acorde:  
Ampliar el termini per a subscriure la contractació dels agents d'Ocupació i Desenrotllament Local, establit en l'apartat 4, de l'article 21 de l'Ordre de 30 d'abril de 2009, de la Conselleria d'Economia, Hisenda i Ocupació, per la qual es convoquen les subvencions destinades al Programa de Desenrotllament Local per a l'Exercici 2009, fins al 16 de novembre de 2009.  
València, 19 d'octubre de 2009.- El secretari autonòmic d'Ocupació, director general del SERVEF: Luis Lobón Martín.